CELEX: 32010R1227
Language: et
Date: 2010-12-20 00:00:00
Title: Komisjoni määrus (EL) nr 1227/2010, 20. detsember 2010 , millega muudetakse määrust (EÜ) nr 1055/2008, millega rakendatakse Euroopa Parlamendi ja nõukogu määrust (EÜ) nr 184/2005 maksebilansistatistika kvaliteedinõuete ja kvaliteediaruannete osas

21.12.2010   
            
            
               ET
            
            
               Euroopa Liidu Teataja
            
            
               L 336/15
            
         KOMISJONI MÄÄRUS (EL) nr 1227/2010,
   20. detsember 2010,
   millega muudetakse määrust (EÜ) nr 1055/2008, millega rakendatakse Euroopa Parlamendi ja nõukogu määrust (EÜ) nr 184/2005 maksebilansistatistika kvaliteedinõuete ja kvaliteediaruannete osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 12. jaanuari 2005. aasta määrust (EÜ) nr 184/2005 ühenduse maksebilansi, rahvusvahelise teenuskaubanduse ja välismaiste otseinvesteeringute statistika kohta, (1) eelkõige selle artikli 4 lõiget 3,
   ning arvestades järgmist:
   
               (1)
            
            
               Määrusega (EÜ) nr 184/2005 on kehtestatud ühtne raamistik ühenduse statistika süstemaatiliseks tootmiseks järgmistes valdkondades: maksebilanss, rahvusvaheline teenuskaubandus ja välismaised otseinvesteeringud.
            
         
               (2)
            
            
               Komisjoni määruses (EÜ) nr 1055/2008 (2) on kehtestatud maksebilansistatistika jaoks ühtsed kvaliteedinõuded ja kvaliteediaruannete esitamise tähtajad.
            
         
               (3)
            
            
               Neid maksebilansistatistika ühtseid kvaliteedinõudeid ja kvaliteediaruannete esitamise tähtaegu on vaja kohandada, et kajastada Euroopa Parlamendi ja nõukogu 11. märtsi 2009. aasta määruse (EÜ) nr 223/2009 (3) (Euroopa statistika kohta) artikli 12 lõikes 1 sätestatud kvaliteedikriteeriume.
            
         
               (4)
            
            
               Seega tuleks määrust (EÜ) nr 1055/2008 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas maksebilansi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1055/2008 muudetakse järgmiselt:
   
               1)
            
            
               artikkel 2 asendatakse järgmisega:
               „Liikmesriigid esitavad kvaliteediaruanded hiljemalt iga aasta 31. maiks.”;
            
         
               2)
            
            
               lisa asendatakse käesoleva määruse lisaga.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 35, 8.2.2005, lk 23.
   
      (2)  ELT L 283, 28.10.2008, lk 3.
   
      (3)  ELT L 87, 31.3.2009, lk 164.
   
      LISA
      1.   Sissejuhatus
      
      Kvaliteediaruanne peab sisaldama nii kvantitatiivseid kui ka kvalitatiivseid kvaliteedinäitajaid. Komisjon (Eurostat) esitab kõikide liikmesriikide kohta kvantitatiivsete näitajate tulemused, mis on arvutatud esitatud andmete põhjal. Liikmesriigid võivad lähtuvalt oma kogumismetoodikast neid tulemusi tõlgendada ja nende kohta märkusi esitada.
      2.   Ajakava
      
      
                  —
               
               
                  Komisjon (Eurostat) edastab iga aasta esimese kvartali lõpuks liikmesriikidele kvaliteediaruannete kavandid, mille aluseks on eelmisel aastal saadetud andmed ja mis on osaliselt eeltäidetud komisjonile (Eurostatile) kättesaadavate kvantitatiivsete näitajate ja muu teabega.
               
            
                  —
               
               
                  Igal aastal, kahe kuu jooksul pärast eeltäidetud aruande saamist ning hiljemalt 31. maiks edastavad liikmesriigid komisjonile (Eurostatile) täidetud kvaliteediaruanded.
               
            3.   Kvaliteedinõuded
      
      Kvaliteediaruanne peab sisaldama nii kvantitatiivseid kui ka kvalitatiivseid näitajaid, hõlmates kõiki määruse (EÜ) nr 223/2009 artikli 12 lõikes 1 sätestatud kvaliteedikriteeriume.